**П Р О Е К Т НА Д О Г О В О Р**

**№ ….........…../……...……2014 г.**

**„Предоставяне на колокационни IT услуги за техническо оборудване на Министерство на образованието и науката за срок от 12 месеца"**

Днес ……………….. 2014 г., в гр. София, между

МИНИСТЕРСТВО НА ОБРАЗОВАНИЕТО И НАУКАТА, с адрес: 1000, гр. София, бул. "Дондуков" № 2А, ЕИК по БУЛСТАТ 000695114 и номер от НДР 1222030125, представлявано от ........................... и наричано по-нататък в договора ВЪЗЛОЖИТЕЛ, от една страна,

и

................................................................, представлявано от .............................................., с адрес ..............................................., Булстат .......................... , от друга страна наричано за краткост ИЗПЪЛНИТЕЛ,

въз основа на проведено възлагане чрез публична покана на обществена поръчка с предмет: **„Предоставяне на колокационни IT услуги за техническо оборудване на МОН за срок от 12 месеца"**, се сключи настоящият договор за следното:

**I. ПРЕДМЕТ НА ДОГОВОРА**

Чл. 1.(1). ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши дейностите по **предоставяне на колокационни IT услуги за техническо оборудване на МОН за срок от 12 месеца,** съгласно договора и приложенията, неразделна част от него.

(2).Конкретните дейности, предмет на настоящия договор, са описани в Техническата оферта на изпълнителя и Техническото задание на възложителя за изпълнение на поръчката, неразделна част от договора.

(3). ИЗПЪЛНИТЕЛЯТ се задължава да оказва съдействие на лицата от Министерството на образованието и науката (МОН), ангажирани с осигуряването на текущата работа на обслужваното оборудване.

**ІІ. ЦЕНИ И НАЧИН НА ПЛАЩАНЕ**

Чл. 2.(1).ВЪЗЛОЖИТЕЛЯТ дължи на ИЗПЪЛНИТЕЛЯ за изпълнение на предмета на договора обща сума в размер на …………………… (словом:…………………….) лева без ДДС или ……………………. (словом:…………………….) лева с включен ДДС съгласно Ценовата оферта на ИЗПЪЛНИТЕЛЯ, неразделна част от настоящия договор.

(2). ВЪЗЛОЖИТЕЛЯТ изплаща на ИЗПЪЛНИТЕЛЯ договорената в чл. 2. (1). сума на 12 равни месечни вноски по ……………….. (словом:…………………….) лева без ДДС до 15 число на месеца, следващ месеца, за който се дължи вноската и след подписване на приемо-предавателен протокол за извършените дейности и предоставяне на оригинал на фактура за предишния месец от страна на ИЗПЪЛНИТЕЛЯ.

(3). Плащанията се извършват с платежно нареждане, в лева, по банковата сметка на ИЗПЪЛНИТЕЛЯ:

Банковата сметка: IBAN …………………..

Банков код: ………………………

Банка: …………………………….

**III. СРОК НА ДОГОВОРА**

Чл. 3. Настоящият договор се сключва за срок от 12 /дванадесет/ месеца, считано от датата на започване на предоставянето на услугата, което се удостоверява с протокол подписан от двете страни.

**IV.** **ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 4. Специалистите на ИЗПЪЛНИТЕЛЯ са длъжни да реагират на искания на ВЪЗЛОЖИТЕЛЯ за констатация и отстраняване на нарушенията в работата на **предоставяните колокационни IT услуги** в рамките на времето посочено в **Приложение 1: Техническа оферта на изпълнителя.**

Чл. 5. ИЗПЪЛНИТЕЛЯТ се задължава да консултира служителите на ВЪЗЛОЖИТЕЛЯ и по телефона при невъзможност или липса на необходимост от незабавно посещение на място.

Чл. 6. ИЗПЪЛНИТЕЛЯТ се задължава да регистрира и записва всички възникнали проблеми при ВЪЗЛОЖИТЕЛЯ, както и начина, по който са отстранени.

Чл. 7. ИЗПЪЛНИТЕЛЯТ има право да откаже конкретно възлагане за извършване на услуга, ако то излиза извън предмета и стойността на договора.

Чл. 8. ИЗПЪЛНИТЕЛЯТ се задължава да не разкрива по никакъв начин пред трети лица информация, станала му известна при или по повод изпълнение на задълженията му по настоящия договор без съгласието на ВЪЗЛОЖИТЕЛЯ и да не предоставя документи и информация на физически и юридически лица относно изпълнението на договора

Чл. 9. ИЗПЪЛНИТЕЛЯТ се задължава да не използва информация, станала му известна при или по повод изпълнение на задълженията му по настоящия договор с цел да облагодетелства себе си или трети лица.

Чл. 10. Да уведоми с писмено известие ВЪЗЛОЖИТЕЛЯ за спиране на изпълнението на договора поради непреодолима сила в срок от три дни от настъпването й;

Чл. 11. Да информира ВЪЗЛОЖИТЕЛЯ за всички потенциални проблеми, които възникват и/или биха могли да възникнат в хода на работата, като представя адекватни решения за тях;

Чл. 12. ИЗПЪЛНИТЕЛЯТ носи отговорност за точното и законосъобразното изпълнение на извършваните от него дейности.

**V.** **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 13. ВЪЗЛОЖИТЕЛЯТ се задължава да оказва на ИЗПЪЛНИТЕЛЯ нужното съдействие за изпълнение на поетите от него с този договор задължения. ВЪЗЛОЖИТЕЛЯТ се задължава да осигури и съдействието на трети лица, с които той е в договорни отношения и които са свързани с решаването на конкретния проблем или задача-задължение на ИЗПЪЛНИТЕЛЯ.

Чл. 14. Да информира ИЗПЪЛНИТЕЛЯ за всички пречки, възникващи в хода на изпълнението на работата, както и да оказва съдействие на ИЗПЪЛНИТЕЛЯ при изпълнение на предмета на настоящия договор;

Чл. 15. ВЪЗЛОЖИТЕЛЯТ уведомява ИЗПЪЛНИТЕЛЯ при констатирано нарушение в предоставяните колокационни IT услуги, за отстраняването на което иска да получи съдействие.

Чл. 16. При искано съдействие от ИЗПЪЛНИТЕЛЯ, ВЪЗЛОЖИТЕЛЯТ се задължава да му осигури нужната информация за възникналия проблем.

Чл. 17. ВЪЗЛОЖИТЕЛЯТ се задължава да осигури необходимата квалификация на своите служители за нормална комуникация с ИЗПЪЛНИТЕЛЯ.

Чл. 18. ВЪЗЛОЖИТЕЛЯТима право да контролира дейността на ИЗПЪЛНИТЕЛЯ по изпълнението на този Договор в рамките на своята компетентност и съгласно своите цели и задачи, без с това да създава на ИЗПЪЛНИТЕЛЯ затруднения при извършване на работата му.

Чл. 19. ВЪЗЛОЖИТЕЛЯТ има право да отхвърли предложение на ИЗПЪЛНИТЕЛЯ, като се мотивира за това и/или да предложи корекции.

Чл. 20. ВЪЗЛОЖИТЕЛЯТ се задължава да заплаща в срок определените в договора суми.

**VI. УВЕДОМЛЕНИЯ МЕЖДУ СТРАНИТЕ**

Чл. 21. Адресите за уведомления между страните се определят съгласно условията, посочени в чл. 44 на настоящия договор.

Чл. 22. Всички уведомления, направени между страните по договора, следва да се извършват в писмена форма чрез писмо, факс или по електронен път на български език.

Чл. 23. Уведомлението влиза в сила при получаването му или на посочената дата за влизане в сила, в зависимост от това коя от двете дати е по-късна.

**VII. НЕПРЕОДОЛИМА СИЛА**

Чл. 24. Страните се освобождават от отговорност за частично или пълно неизпълнение на задължения по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор.

Чл. 25. Никоя от страните не може да се позовава на непреодолима сила, ако е била в забава и не е информирала другата страна за възникването й.

Чл. 26. (1) Страната, която се намира в невъзможност да изпълнява  задълженията си по този договор поради непреодолима  сила, е  длъжна незабавно:

1. да уведоми писмено другата страна за настъпилото събитие, което причинява неизпълнение на задълженията й ; за степента, до която това събитие възпрепятства изпълнението на задълженията на тази страна; за причините на събитието – ако са известни и за неговото предполагаемо времетраене - ако е известно.

2. да положи всички разумни усилия за да избегне, отстрани или ограничи до минимум понесените вреди и загуби.

3. докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

(2) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(3) Липсата на парични средства не представлява непреодолима сила.

(4) Определено  събитие  не  може  да  се  квалифицира  като „непреодолима  сила”, ако:

1. ефектът от  това  събитие е  могъл  да  се  избегне, ако  някоя  от  страните е  изпълнявала добросъвестно задълженията си по този договор.

2. ефектът от  това  събитие е  могъл да бъде  избегнат или  намален с полагането на  всички разумни  грижи.

**VIII. КОНФИДЕНЦИАЛНОСТ**

Чл. 27. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при или по повод изпълнението на договора.

Чл. 28. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на трети лица.

Чл. 29. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора.

**IX. ГАРАНЦИЯ ЗА ИЗПЪЛНЕНИЕ. ОТГОВОРНОСТ И САНКЦИИ**

Чл. 30. (1) ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение на договора – парична или банкова гаранция в размер на ……………… лева /словом:…………../, представляваща 3 % от цената по чл. 2, ал. 1, без вкл. ДДС.

(2) Страните по този договор се съгласяват, че представената от ИЗПЪЛНИТЕЛЯ гаранция за изпълнение по ал. 1 ще бъде задържана от ВЪЗЛОЖИТЕЛЯ при лошо изпълнение на договора (некачествено изпълнение, нарушения за задълженията по договора и др.) от страна на ИЗПЪЛНИТЕЛЯ.

(3) ВЪЗЛОЖИТЕЛЯТ освобождава гаранцията за изпълнение на договора, в срок от 30 (тридесет) работни дни, след подписването на приемо-предавателния протокол, удостоверяващ качественото цялостно изпълнение на договора.

Чл. 31. В случай, че ИЗПЪЛНИТЕЛЯТ по своя вина не изпълни договореното в определените срокове, дължи на ВЪЗЛОЖИТЕЛЯ неустойка в размер на 0.2 % за всеки ден закъснение, но не повече от 10% от цената.

Чл. 32. Изплащането на неустойки не лишава ВЪЗЛОЖИТЕЛЯТ да търси обезщетение за вреди и пропуснати ползи над уговорения размер на общо основание.

**Х. ПРЕКРАТЯВАНЕ НА ДОГОВОРА**

Чл. 33. Настоящият договор се прекратява:

1. по взаимно съгласие между ВЪЗЛОЖИТЕЛЯ и ИЗПЪЛНИТЕЛЯ, изразено в писмен вид.

2. с окончателното му изпълнение след изтичане на срока по чл. 3 от настоящия договор.

Чл. 34. ВЪЗЛОЖИТЕЛЯТ може да прекрати договора при следните условия:

(1) едностранно, с 14-дневно писмено предизвестие при неизпълнение или системно лошо изпълнение на задълженията по договора от ИЗПЪЛНИТЕЛЯ.

(2) едностранно, без предизвестие, в случай, че ИЗПЪЛНИТЕЛЯТ по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението.

(3) при констатирани нередности или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

Чл. 35. ИЗПЪЛНИТЕЛЯТ може да прекрати договора едностранно с едномесечно писмено предизвестие, отправено до ВЪЗЛОЖИТЕЛЯ, при системна забава на изпълнението (три или повече пъти) на задължението по чл. 2, ал. 2 с повече от двадесет работни дни.

Чл. 36. При прекратяване на договора по чл. 33 и чл. 34 ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

Чл. 37. При прекратяване на договора по чл. 35 ВЪЗЛОЖИТЕЛЯТ дължи на ИЗПЪЛНИТЕЛЯ заплащане за извършените и неразплатени дейности, доказани с протоколи и/или фактури.

**XI. ДРУГИ УСЛОВИЯ**

Чл. 38. Кореспонденцията по този договор се осъществява в писмена форма.

Чл. 39. При промяна на посочените адреси, телефони и др. съответната страна е длъжна да уведоми другата в писмен вид в седемдневен срок от настъпване на промяната.

Чл. 40. Нищожността на някоя клауза от договора не води до нищожност на друга клауза или на договора като цяло.

Чл. 41. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие, а при непостигане на съгласие спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

Чл. 42. За неуредените в настоящия договор въпроси се прилагат разпоредбите на действащото българско законодателство.

Чл. 43. Настоящият договор се подписа в 2 еднообразни екземпляра.

Чл. 44. Лицата за контакт /име, телефон факс, ел. поща, адрес/ се определят от ВЪЗЛОЖИТЕЛЯ и ИЗПЪЛНИТЕЛЯ в 7 дневен срок от сключване на договора.

Чл. 45. ВЪЗЛОЖИТЕЛЯТ и ИЗПЪЛНИТЕЛЯТ приемат като неразделна част от настоящия договор следните приложения:

1. Техническа оферта на ИЗПЪЛНИТЕЛЯ

2. Ценова оферта на ИЗПЪЛНИТЕЛЯ

3. Техническо задание за изпълнение на поръчката

ВЪЗЛОЖИТЕЛ: .................................. ИЗПЪЛНИТЕЛ: ..........................